Lietuvos Respublikos Vyriausybė

nutarimas

Dėl LIETUVOS RESPUBLIKOS VALSTYBINIŲ SOCIALINIO DRAUDIMO PENSIJŲ ĮSTATYMO NR. I-549 1, 34, 43, 54 STRAIPSNIŲ PAKEITIMO, 3 STRAIPSNIO PRIPAŽINIMO NETEKUSIU GALIOS IR ĮSTATYMO PRIEDO PAKEITIMO ĮSTATYMO PROJEKTO PATEIKIMO LIETUVOS RESPUBLIKOS SEIMUI

2016 m. birželio 1 d. Nr. 570
Vilnius

Lietuvos Respublikos Vyriausybė nutaria:

1. Pritarti Lietuvos Respublikos valstybinių socialinio draudimo pensijų įstatymo Nr. I-549 1, 34, 43, 54 straipsnių pakeitimo, 3 straipsnio pripažinimo netekusiu galios ir Įstatymo priedo pakeitimo įstatymo projektui ir pateikti jį Lietuvos Respublikos Seimui.

2. Atsižvelgiant į tai, kad 2014 m. vasario 26 d. Europos Parlamento ir Tarybos direktyvos 2014/36/ES dėl trečiųjų šalių piliečių atvykimo ir buvimo tikslu dirbti sezoniniais darbuotojais sąlygų nuostatos į nacionalinį teisės aktą turi būti perkeltos iki 2016 m. rugsėjo 30 d., prašyti Lietuvos Respublikos Seimą svarstyti šį įstatymo projektą skubos tvarka.

3. Įgalioti socialinės apsaugos ir darbo ministrę Algimantą Pabedinskienę, o jai negalint dalyvauti – socialinės apsaugos ir darbo viceministrą pagal kuruojamą sritį atstovauti Lietuvos Respublikos Vyriausybei, svarstant nurodytą įstatymo projektą Lietuvos Respublikos Seime.

Ministras Pirmininkas	Algirdas Butkevičius

Socialinės apsaugos ir darbo ministrė	Algimanta Pabedinskienė